NÁVRH ZMLUVY: **Uchádzač predloží tento záväzný návrh Kúpnej zmlvy (doplnený o údaje: 1. v hlavičke zmluvy – časť Predávajúci,  2. v časti ČL.IV, bod IV.2 a potvrdí a podpíše štatutárny orgán) v rámci svojej ponuky. Ak uchádzač splní stanovené podmienky účasti, bude vyzvaný na podpísanie Kúpnej zmluvy  v potrebnom počte rovnopisov.**

**Kúpna zmluva**

Číslo zmluvy kupujúceho ..............................

Číslo zmluvy predávajúceho ..............................

uzavretá v súlade s ustanoveniami § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len ako „**Obchodný zákonník**“),(ďalej len „Zmluva“)

1. **Zmluvné strany**

**Kupujúci:**

Názov firmy: **Dopravný podnik mesta Košice, akciová spoločnosť**

So sídlom: Bardejovská 6, 043 29 Košice

Spoločnosť registrovaná: OS Košice I, oddiel Sa, vložka číslo 559/V

V zastúpení: Ing. Roman Danko, predseda predstavenstva a poverený generálny riaditeľ

Mgr. Marcel Čop, člen predstavenstva

Osoba zodpovedná za plnenie zmluvy: Ing. Zuzana Hronecová, vedúca oddelenia investícií

Osoba zodpovedná vo veciach technických. Ing. Ivan Mihálik, vedúci oddelenia verejného osvetlenia

IČO: 31 701 914

DIČ: 2020488206

IČ DPH: SK 2020488206

Spoločnosť zapísaná v Obchodnom registri Mestského súdu Košice I, č. 559/V, odd. Sa

Bankové spojenie: UniCredit Bank Czech Republic and Slovakia, a.s.

Číslo účtu: 6610186006

IBAN: SK36 1111 0000 0066 1018 6006

BIC: UNCRSKBX

Telefón/Mobil: +421 905 419 669

E-mail: zuzana.hronecova@dpmk.sk

internetová adresa: [www.dpmk.sk](http://www.dpmk.sk/)

(ďalej len „Kupujúci“)

a

**Predávajúci:**

Názov firmy:

Sídlo:

Spoločnosť registrovaná:

V zastúpení:

Kontaktná osoba pre komunikáciu s objednávateľom:

IČO:

IČ DPH:

Spoločnosť zapísaná v Obchodnom registri ........................................................

Bankové spojenie:

č. účtu:

IBAN:

BIC:

Telefón:

E-mail:

Internetová adresa:

(ďalej len „Predávajúci“)

(Kupujúci a Predávajúci ďalej spolu ako „zmluvné strany“)

sa dohodli na tejto kúpnej zmluve (ďalej len „Zmluva“):

1. **Východiskové podklady**
   1. Kupujúci v rámci plnenia svojich úloh, obstaráva tovary postupom stanoveným zákonom č.343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“).
   2. Túto zmluvu uzatvára Kupujúci ako verejný obstarávateľ s Predávajúcim ako úspešným uchádzačom vo verejnom obstarávaní identifikovanom nasledovne:

Predmet zákazky: „**Nákup vozidla so zdvíhacou plošinou**“

Postup verejného obstarávania: zákazka s nízkou hodnotou – nižšieho rozsahu, postupom výzva na predloženie ponuky.

Vyhlásenie verejného obstarávania:........................................

1. **Predmet zmluvy**
   1. Predávajúci sa zaväzuje dodať Kupujúcemu **vozidlo so zdvíhacou plošinou** spĺňajúce všetky zákonné požiadavky a záväzné predpisy platné v Slovenskej republike, podľa špecifikácie v Prílohe č. 1. tejto Zmluvy (ďalej len „predmet plnenia“) a záväzok Kupujúceho predmet plnenia od Predávajúceho prevziať a zaplatiť Predávajúcemu kúpnu cenu.
   2. Súčasťou dodávok predmetu plnenia je:

* doprava na miesto určenia
* školenie obsluhujúceho personálu
* záručný servis
* skúšobná jazda vozidla, vrátane predvádzania zdvíhacej plošiny
* dodanie kompletnej technickej dokumentácie v zmysle Prílohy č. 1 tejto Zmluvy
* dodanie zákonom stanovených osvedčení a oprávnení pre uvedený typ vozidla v zmysle Prílohy č. 1 tejto Zmluvy
  1. Predávajúci záväzne vyhlasuje, že predmet plnenia je po stránke technickej v dohodnutom okamihu ich dodania Kupujúcemu, v čase riadneho plnenia zmluvných podmienok a ich nasadzovania do prevádzky, plne v súlade s platným právnym stavom ako i technickými normami a predpismi Slovenskej republiky platnými pre predmetnú oblasť týkajúcu sa činnosti jednotlivých častí predmetu plnenia ako aj ich celku.
  2. Dodaný predmet plnenia musí byť schválený v súlade s platnou legislatívou SR. Schválenie vozidla na prevádzku v premávke na pozemných komunikáciách zabezpečí Predávajúci najneskôr k dátumu dodávky predmetu plnenia.
  3. Predávajúci sa zaväzuje k dodaniu predmetu zákazky v celom rozsahu vrátane zdvíhacej plošiny v jednom termíne spolu s vozidlom.

1. **Kúpna cena a doba jej garancie**
   1. Kúpna cena predmetu plnenia je určená v €. V kúpnej cene sú zahrnuté všetky náležitosti podľa Článku II – Predmet zmluvy tejto Zmluvy.
   2. Kúpna cena znamená celková kúpna cena za celý predmet zákazky vo výške …………...(slovom…..eur) bez DPH.
2. **Podmienky, miesto a termín dodania**
   1. Miesto dodania: Dopravný podnik mesta Košice, akciová spoločnosť, Bardejovská 6, Košice
   2. Predávajúci dodá Kupujúcemu dohodnutý predmet plnenia na vlastné náklady na uvedené miesto dodania, pričom odovzdanie a prevzatie predmetu plnenia sa vykoná v pracovných dňoch od 7:00 hod. do 14:00 hod..
   3. Pri dodávke predmetu plnenia bude vyhotovený a zmluvnými stranami potvrdený protokol o odovzdaní a prevzatí predmetu plnenia. Ak Kupujúci počas prehliadky vozidla a jeho príslušenstva pri jeho odovzdaní Predávajúcim zistí, že má podstatné vady, je Kupujúci oprávnený odmietnuť prevzatie vozidla, resp. príslušenstva. Za podstatné vady sa považujú také vady, ktoré bránia bežnému alebo zmluvne dohodnutému užívaniu, alebo Predávajúci pri dodaní nedodrží akosť, kvalitu, alebo nedodá kompletnú dokumentáciu. Ak Kupujúci odmietne prevziať dodávaný predmet plnenia, je povinný v protokole o odovzdaní a prevzatí uviesť presné dôvody, pre ktoré prevzatie odmieta. Predávajúci je povinný podstatné vady dodaného plnenia zistené Kupujúcim odstrániť do 10 dní odo dňa, kedy si Kupujúci uplatnil právo odmietnuť prevzatie predmetu plnenia. V prípade, že Predávajúci nie je Kupujúcim zistené vady ochotný akceptovať do 30 dní od termínu písomného vyzvania Kupujúceho na ich odstránenie, je Kupujúci oprávnený od zmluvy odstúpiť.
   4. Termín dodania predmetu plnenia je najneskôr 8 mesiacov odo dňa účinnosti tejto Zmluvy.
3. **Platobné podmienky a fakturácia**
   1. Predmet zmluvy bude financovaný:
      1. z rozpočtu Mesta Košice
   2. Úhrada za dodaný predmet plnenia sa bude realizovať prevodným príkazom po jeho dodaní na základe vystavenej faktúry, ktorej prílohu bude tvoriť dodací list a preberací protokol potvrdený Kupujúcim.
   3. Predávajúci vystaví faktúru za dodaný predmet plnenia po jeho riadnom dodaní v dohodnutých termínoch podľa tejto Zmluvy a doručí ju do sídla Kupujúceho.
   4. Lehota splatnosti faktúry je 30 dní od dátumu jej doručenia Kupujúcemu. Za deň úhrady sa považuje deň odpísania fakturovanej sumy z účtu Kupujúceho.
   5. V prípade, že deň splatnosti pripadne na sobotu, nedeľu alebo sviatok, za deň splatnosti sa bude považovať najbližší nasledujúci pracovný deň. V prípade akéhokoľvek nesúladu obsahu faktúry s údajmi uvedenými v tejto Zmluve (napr. číslo účtu Predávajúceho) platia údaje uvedené v tejto Zmluve, pokiaľ si zmluvné strany písomnou formou neoznámia zmenu týchto údajov. Dané oznámenie o zmene údajov týkajúcich sa Predávajúceho musí byť Kupujúcemu doručené najneskôr súčasne s doručenou faktúrou obsahujúcou takto zmenené údaje.
   6. Ak faktúra neobsahuje všetky údaje podľa platných predpisov, najmä zákona o DPH a údaje podľa tejto Zmluvy, je Predávajúci povinný túto faktúru prepracovať tak, aby táto zodpovedala právnej úprave účinnej ku dňu jej vystavenia a podmienkam určeným v tejto Zmluve. Na faktúru, ktorá neobsahuje všetky údaje podľa platných predpisov, najmä zákona o DPH, ako aj na faktúru, ktorá neobsahuje náležitosti podľa tejto Zmluvy sa neprihliada a Kupujúci nie je povinný na základe takejto faktúry uhradiť cenu predmetu Zmluvy. Lehota splatnosti takejto faktúry začína plynúť až od momentu, kedy je táto faktúra vystavená riadne, t.j. v súlade s právnymi predpismi účinnými ku dňu jej vystavenia ako aj v súlade s touto Zmluvou.
4. **Zánik zmluvy**
   1. Zmluva môže zaniknúť vzájomnou dohodou Zmluvných strán, a to ku dňu určenému v dohode.
   2. Kupujúci je oprávnený odstúpiť od Zmluvy :
      1. ak Predávajúci dodá Kupujúcemu predmet plnenia, ktorý nespĺňa podmienky ustanovené v Zmluve;
      2. ak Predávajúci dodá predmet plnenia, ktorý vykazuje preukázateľne neodstrániteľné vady pri dodaní a ktoré Predávajúci nie je ochotný akceptovať do 30 dní od termínu písomného vyzvania na ich odstránenie.
      3. ak by bola dodaním vadného predmetu plnenia porušená Zmluva podstatným spôsobom.
   3. Právne účinky odstúpenia nastanú jeho doručením druhej strane.
   4. V prípade odstúpenia od zmluvy jednou zo zmluvných strán v zmysle príslušných ustanovení Obchodného zákonníka a tejto Zmluvy sa ukončí platnosť všetkých práv a povinností zmluvných strán, okrem tých práv a povinností, ktoré boli uplatnené do dátumu zániku Zmluvy, záväzkov o uchovaní dôverných informácií, ustanovení týkajúcich sa voľby práva a riešenia sporov medzi zmluvnými stranami.
   5. Predávajúci má nárok na úhradu za všetky plne funkčné, technicky bezchybné dodávky dohodnutého predmetu plnenia, v súlade so Zmluvou, ktoré Kupujúcemu dodal podľa Zmluvy do dňa odstúpenia od Zmluvy.
   6. Právo na náhradu škody podľa Obchodného zákonníka týmito ustanoveniami nie je dotknuté.
5. **Zmluvné pokuty**
   1. V prípade, že v dôsledku nesplnenia zmluvných záväzkov zo strany Predávajúceho nedôjde k dodávke predmetu plnenia v termíne uvedenom v tejto Zmluve, Predávajúci zaplatí Kupujúcemu zmluvnú pokutu vo výške 0,02 % hodnoty nedodaného predmetu plnenia, za každý deň omeškania, ak sa zmluvné strany nedohodnú inak.
   2. V prípade, že Kupujúci odmietne prevziať predmet tejto Zmluvy splnený riadne a včas, alebo iným spôsobom znemožní Predávajúcemu splniť jeho záväzky, v dôsledku čoho nedôjde k prevzatiu predmetu plnenia v sídle Kupujúceho v zmluvne určenom termíne, zaplatí Kupujúci Predávajúcemu zmluvnú pokutu vo výške 0,02 % hodnoty nedodaného predmetu plnenia, za každý deň omeškania, ak sa zmluvné strany nedohodnú inak.
   3. Zmluvné pokuty stanovené v tejto Zmluve platia zmluvné strany nezávisle na tom, aké a v akej hodnote vzniknú jednotlivým stranám straty.
   4. Zmluvné pokuty za nesplnenie záväzkov, vyplývajúcich z tejto Zmluvy, sú splatné v lehote 30 dní od dátumu riadneho doručenia faktúry, ktorou sa účtuje zmluvná pokuta.
6. **Nadobudnutie vlastníckeho práva**
   1. Vlastnícke právo k predmetu zmluvy prechádza na kupujúceho momentom dodania predmetu zmluvy na miesto dodania, ktoré potvrdí Kupujúci písomne podpísaním Preberacieho protokolu. V Preberacom protokole sa potvrdí druh, množstvo, vyhotovenia a kompletnosť dodanej časti predmetu zmluvy podľa stanovenej špecifikácie.
7. **Funkčnosť, záruka a servis**
   1. Predávajúci sa zaväzuje v zmysle § 429 Obchodného zákonníka, že dodaný predmet plnenia bude nový, bez vád a bude spĺňať všetky právne a technické parametre podľa právneho poriadku Slovenskej republiky a technické parametre dané výrobcom v súlade s normami a predpismi Slovenskej republiky a Európskej únie platnými pre predmetnú oblasť, týkajúcu sa činnosti jednotlivých častí i celku.
   2. Nebezpečenstvo škody na predmete plnenia prejde na Kupujúceho jeho riadnym prevzatím v dohodnutom mieste plnenia.
   3. Ak by bola dodaním vadného predmetu plnenia porušená Zmluva podstatným spôsobom v zmysle §345 ods. 2) Obchodného zákonníka môže Kupujúci:
      1. požadovať odstránenie vád dodaním náhradného predmetu plnenia,
      2. ak sú vady opraviteľné požadovať odstránenie vád opravou predmetu plnenia, v zmysle bodu XI tejto Zmluvy.
   4. Predávajúci poskytuje kupujúcemu záruku na celý predmet zákazky v trvaní 36 kalendárnych mesiacov odo dňa prevzatia predmetu plnenia.
   5. Záručné podmienky budú podrobne uvedené v technickej dokumentácii predmetu verejného obstarania.
   6. Predávajúci zodpovedá za to, že predmet plnenia bude mať po dobu trvania záruky vlastnosti stanovené v tejto Zmluve.
   7. Predávajúci sa zaväzuje, že bude schopný zabezpečiť po uplynutí doby trvania záruky na predmet plnenia všetky náhradné diely na uvedený typ vozidla v zmysle katalógu spracovaného výrobcom a dodaného Kupujúcemu po dobu 10 rokov.
   8. Predávajúci sa zaväzuje k zabezpečeniu pozáručného servisu na celý predmet plnenia aj po uplynutí trvania záručnej doby.
   9. Zo záruky sú vylúčené vady predmetu plnenia, ktoré boli spôsobené prirodzeným opotrebením, neodbornou obsluhou alebo násilným poškodením.
8. **Doručovanie písomností**
   1. Doručovanie pre účely tejto zmluvy sa vykonáva a považuje za platne a účinne vykonané vtedy, ak sa doručuje na poslednú známu adresu sídla zmluvnej strany, ktorá bola ako posledná známa adresa sídla touto zmluvnou stranou druhej zmluvnej strane písomne oznámená, pričom za dodržanie podmienky písomného oznámenia sa považuje i uvedenie novej adresy sídla na zmluve (vrátane jej prípadného dodatku) uzavretej medzi zmluvnými stranami. Obe zmluvné strany sa zaväzujú vzájomne si písomne oznamovať zmenu adresy sídla bez zbytočného odkladu. V prípade, že zmluvná strana doporučenú poštovú zásielku druhej zmluvnej strany z akéhokoľvek dôvodu neprevezme, považuje sa táto zásielka za doručenú uplynutím 18 dní odo dňa jej odoslania na poslednú známu adresu sídla zmluvnej strany v zmysle vyššie uvedeného. Podmienka písomného oznámenia je splnená aj vtedy, ak listinu obsahujúcu písomné oznámenie osobne prevezme poverený zástupca adresáta a toto prevzatie potvrdí svojim podpisom.
9. **Reklamácie a spôsob ich vysporiadania**
   1. Predávajúci zodpovedá za vady a nekompletnosť dodávky predmetu plnenia v plnom rozsahu. Prípadné reklamácie uplatní Kupujúci reklamačným listom, v ktorom uvedie číslo faktúry, resp. dodacieho listu a dôvod reklamácie.
   2. Reklamáciu posúdia spoločne zástupcovia oboch zmluvných strán a Predávajúci vydá stanovisko o oprávnenosti reklamácie do 5 dní od uplatnenia reklamácie Kupujúcim.
   3. V prípade oprávnenej reklamácie sa Predávajúci zaviaže vadné plnenie vysporiadať do 10 pracovných dní od uznania reklamácie, resp. od uplynutia lehoty na vydanie stanoviska.
   4. V prípade omeškania Predávajúceho s vysporiadaním uznanej reklamácie je Kupujúci oprávnený uplatniť si zmluvnú pokutu vo výške 5 % z hodnoty reklamovaného predmetu plnenia za každý začatý deň omeškania. Uplatnením zmluvnej pokuty nie je dotknuté právo Kupujúceho na náhradu škody.
10. **Riešenie sporov**
    1. Zmluva a vzťahy z nej vyplývajúce sa budú riadiť výlučne právom platným v Slovenskej republike.
    2. Príslušným súdom na riešenie sporov bude súd v sídle Kupujúceho.
    3. Zmluvné strany sa zaväzujú riešiť spory vyplývajúce z tejto zmluvy prednostne formou dohody. V prípade, že nedôjde k dohode, zmluvné strany tejto zmluvy sa zaväzujú, že všetky spory, ktoré medzi nimi vzniknú z právnych vzťahov vzniknutých na základe tejto zmluvy alebo súvisiacich s touto zmluvou, vrátane sporov o platnosť, výklad a zánik tejto zmluvy, predložia na príslušný všeobecný súd SR
11. **Všeobecné a záverečné ustanovenia**
    1. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia podľa príslušných právnych predpisov
    2. Práva a povinnosti zmluvných strán vyplývajúce z tejto zmluvy sa riadia predovšetkým ustanoveniami tejto zmluvy. Práva a povinnosti zmluvných strán touto zmluvou neupravené sa riadia ustanoveniami zák. č. 513/1991 Zb. Obchodného zákonníka v znení neskorších predpisov a podporne ustanoveniami zák. č. 40/1964 Zb. Občianskeho zákonníka v znení neskorších predpisov, ako aj ďalšími všeobecne záväznými právnymi predpismi.
    3. V prípade, že je alebo ak sa stane niektoré ustanovenie tejto zmluvy neplatné, zostávajú ostatné ustanovenia tejto zmluvy platné a účinné. Miesto neplatného ustanovenia sa použijú ustanovenia všeobecne záväzných právnych predpisov upravujúce otázku vzájomného vzťahu zmluvných strán. Zmluvné strany sa potom zaväzujú upraviť svoj vzťah prijatím iného ustanovenia, ktoré svojím obsahom a povahou najlepšie zodpovedá zámeru neplatného ustanovenia.
    4. Predávajúci prehlasuje, že jeho zamestnanci sú držiteľmi všetkých potrebných oprávnení a kvalifikácií požadovaných na plnenie predmetu zmluvy.
    5. V súlade s Nariadením Európskeho parlamentu a Rady (EÚ) 2016/679 a zákonom č. 18/2018 Z.z. o ochrane osobných údajov v znení neskorších predpisov, kupujúci spracúva osobné údaje uvedené v tejto zmluve a v prípade, že je predávajúci právnickou osobou, zákonného/zmluvného zástupcu predávajúceho, najmä za účelom uzatvorenia a riadneho plnenia tejto zmluvy. Poskytnutie požadovaných osobných údajov je zákonnou a /alebo zmluvnou požiadavkou, a v prípade ich neposkytnutia môže kupujúci odmietnuť uzatvoriť túto zmluvu.

Bližšie informácie o spracúvaní osobných údajov sú upravené v pravidlách ochrany osobných údajov, aktuálna verzia je zverejnená na webovom sídle kupujúceho.

* 1. Zmeny a doplnky k tejto zmluve je možné realizovať iba formou očíslovaných písomných dodatkov, ktoré budú podpísané oboma zmluvnými stranami.
  2. Táto zmluva je vyhotovená v 6 vyhotoveniach rovnakého znenia, z toho v 2 pre Predávajúceho a v 4 vyhotoveniach pre Kupujúceho.
  3. Zmluvné strany vyhlasujú, že sa oboznámili s podmienkami tejto zmluvy, že zmluva nebola uzatvorená v tiesni, ani za iných jednostranne nevýhodných a nápadných podmienok. Zástupcovia zmluvných strán sú oprávnení k podpisu tejto zmluvy a na znak jej súhlasu ju podpísali.

Prílohy zmluvy:

Príloha č. 1. Opis predmetu zmluvy - Technická špecifikácia

|  |  |  |
| --- | --- | --- |
| V ........................, dňa ................... |  | V Košiciach, dňa ....................... |
| Za Predávajúceho: |  | Za Kupujúceho: |
| *Názov predávajúceho* |  | Dopravný podnik mesta Košice, akciová spoločnosť |
|  |  |  |
| *Meno, priezvisko a funkcia oprávneného zástupcu* |  | Ing. Roman Danko  predseda predstavenstva |
|  |  |  |
| *Meno, priezvisko a funkcia oprávneného zástupcu* |  | Mgr. Marcel Čop člen predstavenstva |